**Zápisnica zo zasadnutia Atestačnej komisie ÚEF SAV zo dňa 9.3.2012**

Prítomní: RNDr. Jaroslav Antoš, CSc., RNDr. Pavol Farkašovský, CSc., ing. Pavol Diko, DrSc., doc. RNDr. Peter Kopčanský, CSc., ing. Zuzana Mitróová, PhD., RNDr. Peter Skyba, CSc., a online doc. RNDr. Ján Svoreň, DrSc. a RNDr. Štefan Olejník, DrSc.

Ospravedlnení: prof. Ing. Peter Baláž, DrSc., prof. RNDr. Pavol Miškovský, DrSc.

Hosť: doc. RNDr. Karol Flachbart, DrSc. riaditeľ ústavu.

Zasadnutie AK ÚEF SAV sa riadilo nasledovným programom:

1. Prejednanie predĺženia pracovnych zmlúv:  RNDr. Pavla Bobíka, PhD., RNDr. Marianny Baťkovej, PhD. a ing. Martiny Šefčíkovej, PhD..  
  
2. Prejednanie návrhov na preradenie do vyšších kvalifikačných stupňov.  
  
3. Rôzne.

Zasadnutie AK ÚEF SAV otvoril a viedol jej predseda Peter Skyba.

Ad 1) Na základe výsledkov z poslednej atestácie, dodaných doplnkov a obsiahlej diskusie členov AK ÚEF SAV, AK ÚEF SAV odporúča vedeniu ÚEF SAV aby:

* RNDr. Pavlovi Bobíkovi, PhD. predĺžilo pracovnú zmluvu o ďalších päť rokov,
* RNDr. Marianne Baťkovej, PhD. predĺžilo pracovnú zmluvu o tri roky,
* Ing. Martine Šefčíkovej, PhD. predĺžilo pracovnú zmluvu o ďalších päť rokov.

Ad 2) Riaditeľ ústavu doc. RNDr. Karol Flachbart, DrSc. predložil jediný návrh na preradenie do vyššieho kvalifikačného stupňa – samostatný vedecký pracovník pre RNDr. Gabriela Pristáša, PhD.. AK ÚEF SAV sa podrobne zoznámila s predloženými materiálmi, so stanoviskom vedúceho oddelenia a po obsiahlej diskusii jednomyseľne odporučila predložiť predmetný návrh s malými úpravami Komisii pre posudzovanie vedeckej kvalifikácie zamestnancov SAV.

Ad 3)

1. V súvislosti s návrhmi na preradenie do vyšších kvalifikačných stupňov, členovia AK ÚEF SAV sa uzniesli, že splnenie orientačných ukazovateľov pre preradenie za samostatného vedeckého pracovníka bude nutnou, nie však postačujúcou podmienkou. AK ÚEF SAV bude vyžadovať preukázanie samostatnej tvorivosti od kandidátov, ktorá môže byť preukazaná v rôznych formách, napríklad: prvoautorské vedecké práce, vedenie diplomových prác, prednesenie prednášok, či na domácich alebo zahraničných konferenciách a sympóziach, predloženie projektov v rôznych medzinárodných centrách, prípadne iných typov malých projektov a podobne.
2. Riaditeľ ústavu doc. RNDr. Karol Flachbart DrSc. predložil AK ÚEF SAV návrh, aby tí tvoriví pracovníci, ktorí v poslednej komplexnej atestácií všetkých tvorivých pracovníkov ústavu boli hodnotení ako veľmi slabí, boli opätovne atestovaní o jeden rok. Následne požiadal členov AK ÚEF o vyjadrenie k tomuto návrhu. Po diskusii, členovia AK ÚEF SAV došli k záveru, ktorý jednomyseľne odporučili vedeniu ústavu: aby opätovná atestácia u týchto pracovníkov bola vykonaná o dva roky. AK ÚEF SAV považuje dvojročnú lehotu za dostatočne dlhú na preukázanie zlepšenia tvorivej činnosti u týchto pracovníkov.

Peter Skyba

predseda AK ÚEF SAV

Overili: RNDr. Pavol Farkašovský, PhD.

Ing. Zuzana Mitróová, PhD.